O‘ZBEKISTON RESPUBLIKASIDA KIChIK GIDROENERGETIKANI RIVOJLANTIRISh TO‘G‘RISIDA

Respublika daryolari, suv oqimlari va barpo etilgan gidrotexnika inshootlarining gidroenergetika imkoniyatlaridan samarali foydalanish, qishloq joylarning elektr ta’minotini yaxshilash maqsadida Vazirlar Mahkamasi qaror qiladi:
 1. O‘zbekiston Respublikasida kichik gidroenergetikani rivojlantirish dasturi 1-ilovaga* muvofiq tasdiqlansin.
 3. “O‘zistiqbolstat” davlat qo‘mitasi O‘zbekiston Respublikasi Moliya vazirligi hamda Melioratsiya va suv xo‘jaligi vazirligi bilan birgalikda 1996 — 2000-yillarga kapital qurilish prognozini tuzishda Dasturni amalga oshirish uchun, korxonalar va tashkilotlar, xususiy sarmoya mablag‘lari, qayta investitsiya qilingan mablag‘lar, shuningdek xorijiy investorlarning mablag‘lari jalb etilishini hisobga olgan holda, zarur mablag‘lar ustuvor tartibda ajratilishini nazarda tutsin.
 4. O‘zbekiston Respublikasi Melioratsiya va suv xo‘jaligi vazirligi manfaatdor vazirliklar, idoralar va korxonalar bilan birgalikda ikki oy mobaynida respublika korxonalarida gidro kuch uskunalari ishlab chiqarish quvvatlarini tashkil etish dasturini ishlab chiqsin va zarurat bo‘lganda tasdiqlash uchun Vazirlar Mahkamasiga kiritsin.
 5. O‘zbekiston Respublikasi Melioratsiya va suv xo‘jaligi vazirligi gidroenergetika stansiyalarida ishlab chiqarilgan elektr energiyasini sotishdan olinadigan mablag‘ qayta investitsiyalash tartibida kichik gidroenergetikani rivojlantirishga yo‘naltirilsin.
 6. O‘zbekiston Respublikasi Melioratsiya va suv xo‘jaligi vazirligi, Energetika va elektrlashtirish vazirligi kam o‘rganilgan tabiiy suv oqimlarining gidroenergetika imkoniyatlaridan foydalanish sxemasini ishlab chiqsinlar va 1996-yil dekabr oyida uni amalga oshirishga oid takliflarni kiritsinlar.
 7. O‘zbekiston Respublikasi Energetika va elektrlashtirish vazirligi Piskom daryosida gidrouzelning texnik-iqtisodiy asoslanishi 1997-yil 1-iyulgacha puxta ishlab chiqilishini ta’minlasin va uni ko‘rib chiqish uchun belgilangan tartibda Vazirlar Mahkamasiga kiritsin.
 8. Mazkur qarorning bajarilishini nazorat qilish Bosh vazirning birinchi o‘rinbosari I.H. Jo‘rabekov zimmasiga yuklansin.